ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড–১৯ এর বিষয়ে সর্বশেষ তথ্য
নতুনদিল্লি, ১২ এপ্রিল, ২০২০
দেশে কোভিড-১৯ মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
কোভিড – ১৯ এর পরীক্ষার ক্ষমতা বাড়াতে দেশের সমস্ত সরকারী এবং বেসরকারী মেডিকেল কলেজগুলিতে এই পরিকাঠামো গড়ে তোলা হচ্ছে। এই মেডিকেল কলেজগুলি আশেপাশের স্বাস্থ্য প্রতিষ্ঠানের মেন্টার হিসাবে কাজ করবে।
শেষ পাওয়া খবরে দেশে গত চব্বিশ ঘন্টায় ৯০৯ জন এই ভাইরাসে সংক্রমিত হয়েছেন। এ পর্যন্ত ২৭৩ জন মারা গেছেন। ৭১৬ জন সুস্থ হয়ে বাড়ী ফিরে গেছেন।
প্রাথমিক স্বাস্থ্য পরিকাঠামোর বৃদ্ধিতে সরকার, বিশেষ গুরুত্ব দিয়েছে। আজ পর্যন্ত ৮৩৫৬ টি শয্যার চাহিদা রয়েছে। বর্তমানে দেশজুড়ে ৬০১টি কোভিড - ১৯ এর জন্য হাসপাতালে ১,০৫৯৮০টি শয্যা রয়েছে। এই হাসপাতালগুলিতে আইসোলেশন বেডের সংখ্যা আরো বাড়ানো হবে।
সরকারী এবং বেসরকারী হাসপাতালগুলির পাশাপাশি রাষ্ট্রায়ত্ত্ব সংস্থা, রেল এবং প্রতিরক্ষা বিভাগের হাসপাতালগুলিকেও প্রস্তুত রাখা হয়েছে। প্রত্যন্ত অঞ্চলে জন্য অর্ডন্যান্স ফ্যাক্টরি বোর্ড, স্বাস্থ্য ক্ষেত্রে ব্যবহৃত বিশেষ সুবিধাযুক্ত তাবু তৈরি করেছে।
নিমহ্যান্স বা নতুন দিল্লীর এইমস হাসপাতাল, ওয়েবকাস্টিং-এর মাধ্যমে স্বাস্থ্যপরিষেবার সঙ্গে যুক্ত কর্মীদের দক্ষতা বৃদ্ধির লক্ষ্যে সেমিনারের আয়োজন করছে। এই সেমিনারগুলি বিষয়ে সর্বশেষ তথ্য পাওয়া যাবে, https://www.mohfw.gov.in/।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
CG/CB
(
যুবওক্রীড়াবিষয়কমন্ত্রক
কোল ইন্ডিয়া লিমিটেড ক্রীড়া ও যুব কল্যাণ মন্ত্রকের জাতীয় ক্রীড়া উন্নয়ন তহবিলে ৭৫ কোটি টাকা দিয়েছে
নয়াদিল্লি, ০৭ সেপ্টেম্বর, ২০২১
কেন্দ্রীয় ক্রীড়া ও যুব কল্যাণ মন্ত্রকের ক্রীড়া বিভাগের জাতীয় ক্রীড়া উন্নয়ন তহবিল , কোল ইন্ডিয়া লিমিটেড -এর সঙ্গে একটি সমঝোতাপত্রে স্বাক্ষর করেছে। কোল ইন্ডিয়া, কর্পোরেট সামাজিক দায়বদ্ধতার জন্য বরাদ্দকৃত অর্থ থেকে এনএসডিএফ’কে ৭৫ কোটি টাকা অনুদান হিসাবে দেবে। সমঝোতাপত্র স্বাক্ষরের সময় কেন্দ্রীয় ক্রীড়া ও যুব কল্যাণ মন্ত্রী শ্রী অনুরাগ সিং ঠাকুর, দপ্তরের প্রতিমন্ত্রী শ্রী নিশীথ প্রামাণিক, ক্রীড়া দপ্তরের সচিব শ্রী রবি মিত্তল সহ পদস্থ আধিকারিকরা উপস্থিত ছিলেন।
শ্রী ঠাকুর বলেন, সম্প্রতি অলিম্পিকস্ ও প্যারালিম্পিকস্-এ আমাদের খেলোয়াড়দের অনবদ্য পারদর্শিতার প্রেক্ষিতে এনএসডিএফ’কে কোল ইন্ডিয়ার সাহায্য অত্যন্ত তাৎপর্যপূর্ণ। তিনি প্যারালিম্পিকস্-এ সর্বকালের সর্বশ্রেষ্ঠ পারদর্শিতা দেখানোর জন্য ভারতীয় খেলাওয়াড়দের অভিনন্দন জানান। টোকিও প্যারালিম্পিকস্-এ ভারতীয় খেলোয়াড়রা মোট ১৯টি পদক জিতেছেন। কোল ইন্ডিয়ার এই উদ্যোগকে স্বাগত জানিয়ে মন্ত্রী বলেন, কয়লা খনি থেকে আসা এই অর্থ আমাদের খেলোয়াড়দের মানোন্নয়নে সাহায্য করবে। জাতীয় ও আন্তর্জাতিক স্তরে বিভিন্ন ক্রীড়া প্রতিযোগিতায় আমাদের খেলোয়াড়রা যাতে আরও সাফল্য অর্জন করতে পারেন, তার জন্য নানা প্রশিক্ষণের ব্যবস্থা করা হবে। এই অর্থ প্রশিক্ষণ কেন্দ্রের আধুনিকীকরণ ও পরিকাঠামো উন্নয়নে যথাযথভাবে ব্যয় করা হবে। বিগত বছরগুলিতে বিভিন্ন রাষ্ট্রায়ত্ত সংস্থা এনএসডিএফ-এ যথেষ্ট অর্থ সাহায্য করেছে। সাই এবং এলএনআইপিই-র স্পোর্টস্ অ্যাকাডেমিগুলির আরও হস্টেলের প্রয়োজন। কোল ইন্ডিয়ার ৭৫ কোটি টাকা দিয়ে খেলোয়াড়দের জন্য তিনটি হস্টেল নির্মাণ করা হবে। এগুলির মধ্যে দুটি ব্যাঙ্গালোর ও ভোপালের সাই অ্যাকাডেমিতে এবং অপরটি গোয়ালিয়রে এলএনআইপিই-তে হস্টেল তৈরি করা হবে। সাই ও কোল ইন্ডিয়া যদি যৌথভাবে একটি স্পোর্টস্ অ্যাকাডেমি বানায়, তা হলে দেশের ক্রীড়া সংস্কৃতি উন্নতি ঘটবে বলে মন্ত্রী জানান। তিনি এনএসডিএফ-এ মুক্ত হস্তে সাহায্য করার জন্য সব রাষ্ট্রায়ত্ত সংস্থা, কর্পোরেট সংস্থা ও ব্যক্তি-বিশেষকে অনুরোধ জানান। ভারতকে খেলাধূলায় সর্বোচ্চ স্থানে পৌঁছনোর কাজে সংশ্লিষ্ট সংস্থাগুলির কর্পোরেট সামাজিক দায়বদ্ধতার অর্থ ব্যয়ের জন্য তিনি প্রস্তাব দেন।
শ্রী প্রামাণিক বলেন, কোল ইন্ডিয়া ভারতের ক্রীড়া সংস্কৃতিকে সবসময়েই সাহায্য করে এসেছে। তাদের অর্থ যথাযথভাবে নির্দিষ্ট সময়ের মধ্যে ব্যয় করা হবে বলে তিনি আশ্বাস দেন। ক্রীড়া সচিব শ্রী মিত্তল বলেন, তিনটি হস্টেল নির্মাণের ফলে সংশ্লিষ্ট জায়গাগুলিতে জাতীয় কোচিং শিবির আয়োজনের সুবিধা হবে। তিনি ভবিষ্যতেও এনএসডিএফ-এ মূল্যবান সাহায্য বজায় রাখার জন্য কোল ইন্ডিয়াকে অনুরোধ জানান।
কোল ইন্ডিয়ার সচিব শ্রী অনীল জৈন বলেন, দেশের ক্রীড়া ক্ষেত্রের মানোন্নয়নে সাহায্য করতে পেরে কোল ইন্ডিয়া গর্বিত। প্রতিভাবান খেলোয়াড়দের সাহায্য করা তাদের কর্তব্য।
এনএসডিএফ-এ মূলত রাষ্ট্রায়ত্ত সংস্থা ও রাষ্ট্রায়ত্ত ব্যাঙ্কগুলি সাহায্য করে। ৩১ মার্চ পর্যন্ত প্রাপ্ত হিসাবানুযায়ী কর্পোরেট সামাজিক দায়বদ্ধতায় এই তহবিলে ১৭০ কোটি টাকা জমা পড়েছে। কেন্দ্র ক্রীড়া মন্ত্রককে আরও ১৬৪ কোটি টাকা দিয়েছে। এই তহবিলের সাহায্যে মন্ত্রক অ্যাকাডেমি তৈরি, পরিকাঠামোর মানোন্নয়ন এবং খেলোয়াড়দের সাহায্য করার পাশাপাশি, টার্গেট অলিম্পিকস্ পোডিয়াম স্কিমের মতো বিভিন্ন প্রকল্প রূপায়ণেও এর অর্থ ব্যয় হয়।
CG/CB/SB
(Visitor Counter : 167
সংস্কৃতিমন্ত্রক
আষাঢ় পূর্ণিমা-ধর্ম চক্র দিবস উপলক্ষে প্রধানমন্ত্রীর বার্তা
করোনা মহামারীর সময় ভগবান বুদ্ধ অনেক বেশি প্রাসঙ্গিক : প্রধানমন্ত্রী
ভগবান বুদ্ধের দেখানো পথ অনুসরণ করে কিভাবে কঠিনতম চ্যালেঞ্জগুলির মুখোমুখি হয়েছি তা ভারত দেখিয়েছে : প্রধানমন্ত্রী
বিপর্যয়ের সময় সমগ্র বিশ্ব ভগবান বুদ্ধের বাণীর অন্তর্নিহিত বার্তা উপলব্ধি করেছে : প্রধানমন্ত্রী
নয়াদিল্লি, ২৪ জুলাই, ২০২১
প্রধানমন্ত্রী শ্রী নরেন্দ্র মোদী বলেছেন, ভগবান বুদ্ধ বর্তমান করোনা মহামারীর সময় আরও বেশি প্রাসঙ্গিক হয়ে উঠেছেন। ভগবান বুদ্ধের পথ অনুসরণ করে কঠিনতম চ্যালেঞ্জগুলির কিভাবে মুখোমুখি হয়েছি তা ভারত দেখিয়ে দিয়েছে। সমগ্র বিশ্ব ভগবান বুদ্ধের আদর্শ ও বাণী অনুসরণ করে সহমর্মিতার লক্ষ্যে এগিয়ে চলেছে। আষাঢ় পূর্ণিমা-ধর্ম চক্র দিবস উপলক্ষে এক বার্তায় প্রধানমন্ত্রী বলেছেন, আন্তর্জাতিক বুদ্ধিস্ট কনফেডারেশনের “কেয়ার উইথ প্রেয়ার” উদ্যোগ অত্যন্ত প্রশংসনীয়।
প্রধানমন্ত্রী বলেছেন, আমাদের অন্তরাত্মা, কথাবার্তা এবং সঙ্কল্পের মধ্যে সম্প্রীতি তথা আমাদের কাজকর্ম এবং প্রয়াসের মধ্যে সমন্বয় আমাদের দুঃখ-যন্ত্রণা থেকে আনন্দের পথে নিয়ে যায়। মানসিক এই আনন্দ ও প্রশান্তি ভালো সময়ের পাশাপাশি কঠিন সময়েও সাধারণ মানুষের কল্যাণে কাজ করতে উদ্বুদ্ধ করে। ভগবান বুদ্ধ সম্প্রীতির লক্ষ্যে আমাদের আটটি আদর্শের কথা বলেছিলেন।
প্রধানমন্ত্রী বলেন, ভগবান বুদ্ধ যখন আত্মবলিদান ও সহনশীলতার কথা বলেন তখন এগুলি কেবল কথার কথাই নয়, বরং ধর্মের এক সমগ্র চক্রের সূচনা হয় এবং তাঁর আদর্শ ও বাণী থেকে লব্ধ জ্ঞান সমগ্র বিশ্বের কল্যাণের সমার্থক হয়ে ওঠে। এই কারণেই সারা বিশ্ব জুড়ে ভগবান বুদ্ধের অনুরাগী রয়েছেন।
‘ধর্ম পদ’-এর উদ্ধৃতি উল্লেখ করে শ্রী মোদী বলেন, শত্রুতা কখনও ঈর্ষা কমায় না বরং ভালোবাসা ও আন্তরিকতার মধ্য দিয়ে ঈর্ষা ও শত্রুতা দমন করা যায়। বিপর্যয়ের সময় সমগ্র বিশ্ব ভালোবাসা ও সম্প্রীতির অন্তর্নিহিত শক্তি উপলব্ধি করেছে। ভগবান বুদ্ধের জ্ঞান প্রকৃতপক্ষে মানবতার অভিজ্ঞতা লাভেই সমৃদ্ধ হয়। তাই, এই অভিজ্ঞতায় সমৃদ্ধ হয়ে সারা বিশ্বের সাফল্য ও সমৃদ্ধি এক নতুন উচ্চতায় পৌঁছবে বলে প্রধানমন্ত্রী অভিমত প্রকাশ করেন।
CG/BD/DM
(Visitor Counter : 145
স্বাস্থ্যওপরিবারকল্যাণমন্ত্রক
২৪ ঘণ্টায় ৪৩ লক্ষ টিকার ডোজ প্রদানের মাধ্যমে একদিনে টিকাকরণ অভিযানে ভারত এক মাইলফলক অর্জন করেছে
নয়াদিল্লি, ০৬ এপ্রিল, ২০২১
টিকাকরণ অভিযানের অঙ্গ হিসাবে গত ২৪ ঘণ্টায় ৪৩ লক্ষ টিকার ডোজ প্রদানের মাধ্যমে একদিনে টিকাকরণের ক্ষেত্রে ভারত এক মাইলফলক অর্জন করেছে। এ পর্যন্ত দেশে একদিনে টিকাকরণের ক্ষেত্রে এটিই সর্বোচ্চ।
টিকাকরণ অভিযানের ৮০তম দিনে ৪৩ লক্ষ ৯৬৬ জনকে টিকা দেওয়া হয়েছে। ৪৮ হাজার ৯৫টি টিকাকরণ পর্বের মাধ্যমে ৩৯ লক্ষ ৫০৫ জন সুবিধাভোগীকে টিকার প্রথম ডোজ এবং ৪ লক্ষ ৪৬১ জন সুবিধাভোগীকে দ্বিতীয় ডোজ প্রদান করা হয়েছে। আজ পর্যন্ত দেশে কোভিড-১৯ এর বিরুদ্ধে টিকাকরণ অভিযানে ৮ কোটি ৩১ লক্ষ মানুষকে টিকা দেওয়া হয়েছে। এর মধ্যে ৭ কোটি ২২ লক্ষ ৭৭ হাজার ৩০৯ জনকে টিকার প্রথম ডোজ দেওয়া হয়েছে।
আজ সকাল ৭টা পর্যন্ত মোট ১২ লক্ষ ৮৩ হাজার ৮১৬টি টিকাকরণ পর্বের মাধ্যমে ৮ কোটি ৩১ লক্ষ ১০ হাজার ৯২৬ জনকে টিকা দেওয়া হয়েছে। এর মধ্যে ৮৯ লক্ষ ৬০ হাজার ৬১ জন স্বাস্থ্য কর্মীকে প্রথম ডোজ, ৫৩ লক্ষ ৭১ হাজার ১৬২ জন স্বাস্থ্য কর্মীকে দ্বিতীয় ডোজ, ৯৭ লক্ষ ২৮ হাজার ৭১৩ জন প্রথম সারির কর্মীকে প্রথম ডোজ এবং ৪২ লক্ষ ৬৪ হাজার ৬৯১ জন প্রথম সারির কর্মীকে দ্বিতীয় ডোজ দেওয়া হয়েছে। ৬০ বছরের বেশি বয়সী ৩ কোটি ৪১ লক্ষ ৬ হাজার ৭১ জন সুবিধাভোগীকে প্রথম ডোজ এবং ৮ লক্ষ ১২ হাজার ২৩৭ জন সুবিধাভোগীকে দ্বিতীয় ডোজ দেওয়া হয়েছে। পাশাপাশি, ৪৫ বছর বা তার বেশি বয়সী ১ কোটি ৯৪ লক্ষ ৮২ হাজার ৪৬৪ জনকে প্রথম ডোজ এবং ৩ লক্ষ ৮৫ হাজার ৫২৭ জনকে দ্বিতীয় ডোজ প্রদান করা হয়েছে। দেশে প্রতিদিনই করোনার বিরুদ্ধে টিকাকরণের রেখাচিত্র ক্রমশই ঊর্ধ্বমুখী।
দেশে আজ পর্যন্ত মোট ২৫ কোটি মানুষের কোভিড নমুনা পরীক্ষা করা হয়েছে। সংক্রমণের হার সামান্য বেড়ে ৫.০৭ শতাংশ হয়েছে। গত ২৪ ঘণ্টায় ৯৬ হাজার ৯৮২ জন নতুন করে আক্রান্ত হয়েছেন। দেশে দৈনিক সংক্রমণ ক্রমশই বাড়ছে। মহারাষ্ট্র, ছত্তিশগড়, কর্ণাটক, উত্তর প্রদেশ, তামিলনাডু, দিল্লি, মধ্যপ্রদেশ এবং গুজরাট – এই ৮টি রাজ্যে দৈনিক কোভিড আক্রান্তের সংখ্যা ক্রমশই ঊর্ধ্বমুখী। এই ৮টি রাজ্যে নতুন করে আক্রান্তের হার ৮০.০৪ শতাংশ।
মহারাষ্ট্রে একদিনে ৪৭ হাজার ২৮৮ জন আক্রান্ত হয়েছেন। ছত্তিশগড়ে ৭ হাজার ৩০২ এবং কর্ণাটকে ৫ হাজার ২৭৯ জন নতুন করে আক্রান্ত হয়েছেন। দেশে এখন মোট করোনা আক্রান্ত হয়ে হাসপাতালে চিকিৎসাধীন রয়েছেন ৭ লক্ষ ৮৮ হাজার ২২৩ জন। মহারাষ্ট্রে সক্রিয় রোগীর হার ৫৭.৪২ শতাংশ। এ পর্যন্ত দেশে মোট আরোগ্যলাভ করেছেন ১ কোটি ১৭ লক্ষ ৩২ হাজার ২৭৯ জন। সুস্থতার হার ৯২.৪৮ শতাংশ। গত ২৪ ঘণ্টায় সুস্থ হয়েছেন ৫০ হাজার ১৪৩ জন।
গত ২৪ ঘণ্টায় ৪৪৬ জনের মৃত্যু হয়েছে। মহারাষ্ট্রে একদিনে ১৫৫ ও পাঞ্জাবে ৭২ জনের মৃত্যু হয়েছে। তবে, ওডিশা, আসাম, পুদুচেরী, লাদাখ, দমন ও দিউ, দাদরা ও নগর হাভেলী, নাগাল্যান্ড, মেঘালয়, মণিপুর, ত্রিপুরা, লাক্ষাদ্বীপ, মিজোরাম, আন্দামান ও নিকোবর দ্বীপপুঞ্জ এবং অরুণাচল প্রদেশ – এই ১৩টি রাজ্য/কেন্দ্রশাসিত অঞ্চল থেকে গত ২৪ ঘণ্টায় কোভিড আক্রান্ত হয়েছে কোনও মৃত্যুর খবর পাওয়া যায়নি।
CG/SS/SB
(
তথ্যওসম্প্রচারমন্ত্রক
কোভিড-১৯ এর কারণে মালিকরা যেন তাঁদের কর্মচারীদের ছাঁটাই না করেন বা মাইনে কমিয়ে না দেন সেই পরামর্শ দেবার জন্য কেন্দ্রীয় শ্রম মন্ত্রক সব মুখ্যসচিবদের অনুরোধ করেছেন
নতুনদিল্লি, ২৮ এপ্রিল, ২০২০
প্রেস ইনফরমেশন ব্যুরোর  ফ্যাক্ট চেক ইউনিট জানিয়েছে, কোভিড-১৯ এর কারণে মালিকরা যেন তাঁদের কর্মচারীদের ছাঁটাই না করেন বা মাইনে কমিয়ে না দেন সেই পরামর্শ দেবার জন্য কেন্দ্রীয় শ্রম মন্ত্রক সব মুখ্যসচিবদের অনুরোধ সংক্রান্ত ট্যুইটটি সঠিক।
একটি নিউজ পোর্টাল দাবী জানিয়েছে জয়পুরে একজন সাধুর ছিলিম থেকে ধুমপান করায় ৩০০ জন কোভিড-১৯ এ আক্রান্ত হয়েছেন। ফ্যাক্ট চেক জানিয়েছে, এই তথ্য সম্পূর্ণ ভুল। জয়পুরের জেলা শাসক জানিয়েছেন, এধরণের কোন ঘটনা ঘটে নি।
চেন্নাই মঙ্গলবারও রেড জোনে রয়েছে। তামিলনাড়ুতে ৫২ জন কোভিড-১৯ এ আক্রান্তর মধ্যে ৪৭ জন চেন্নাই-এর বাসিন্দা। জম্মু-কাশ্মীরে নতুন করে ১৯ জনের শরীরে এই ভাইরাস পাওয়া গেছে। জম্মুতে ৫৮ ও কাশ্মীরে ৫০৭ জন এই ভাইরাসে আক্রান্ত হয়েছেন। গুজরাটে কোভিড-১৯ এ আক্রান্ত হয়েছেন ৩৫৪৮ জন, মারা গেছেন ১৬২জন। বিভিন্ন রাজ্য ও কেন্দ্রশাসিত অঞ্চলের নিরিখে মহারাষ্ট্রের পরেই এই সংখ্যা সবথেকে বেশি। ছত্তিশগড়ে ৩৭ জন এই ভাইরাসে আক্রান্ত হলেও ৩২ জন সুস্থ হয়ে গেছেন। গোয়ায় ৭ জন আক্রান্ত হয়েছিলেন, তাঁরা সকলেই এখন সুস্থ।
CG/CB
(Visitor Counter : 101
আবাসনএবংশহরাঞ্চলেরদারিদ্র্যদূরীকরণমন্ত্রক
বম্বে স্টক এক্সচেঞ্জে তালিকাভুক্ত লক্ষ্ণৌ পুর নিগমের ২০০ কোটি টাকার মিউনিসিপাল বন্ড জারি
নয়াদিল্লি, ০২ ডিসেম্বর, ২০২০
বম্বে স্টক এক্সচেঞ্জে তালিকাভুক্ত লক্ষ্ণৌ পুর নিগমের পক্ষ থেকে আজ ভারতীয় মুদ্রায় ২০০ কোটি টাকা মিউনিসিপাল বন্ড জারি করা হয়েছে। এই উপলক্ষে মুম্বাইয়ে জাতীয় স্টক এক্সচেঞ্জে উত্তর প্রদেশের মুখ্যমন্ত্রী যোগী আদিত্যনাথ ঘন্টা বাজিয়ে বন্ড জারির শুভ সূচনা করেন। জাতীয় স্টক এক্সচেঞ্জে বন্ড জারির সঙ্গে সঙ্গে লক্ষ্ণৌ মিউনিসিপাল বন্ড জারির দিক থেকে দেশের নবম শহর হয়ে উঠলো। অম্রুত মিশনের আওতায় কেন্দ্রীয় আবাসন ও শহরাঞ্চল বিষয়ক মন্ত্রক লক্ষ্ণৌ পুর নিগমকে এ ধরনের বন্ড বাজারে ছাড়তে উৎসাহিত করে। বন্ডগুলি জারি হওয়ার ফলে লক্ষ্ণৌ পুর নিগম সুদের ক্ষেত্রে ২৬ কোটি টাকা ভর্তুকি পাবে। পুর নিগম ২ শতাংশ হারে গৃহীত ঋণের ক্ষেত্রে সুদ ছাড় পাবে। পুর প্রশাসনিক ব্যবস্থায় আর্থিক উন্নতি ঘটবে। এমনকি, পুর পরিকাঠামো উন্নয়নে প্রয়োজনীয় সহযোগিতা দিতে পুর নিগম ধীরে ধীরে আত্মনির্ভর হয়ে উঠবে। আত্মনির্ভর ভারতের অঙ্গ হিসাবে আত্মনির্ভর শহর গড়ে তোলার লক্ষ্যেই বন্ড জারি করার পরিকল্পনা গ্রহণ করা হয়েছে।
উল্লেখ করা যেতে পারে, লক্ষ্ণৌ পুর নিগম গত ১৩ই নভেম্বর প্রথম মিউনিসিপাল বন্ড জারি করে। এই বন্ড জারির সঙ্গে সঙ্গে নিগম বম্বে স্টক এক্সচেঞ্জের তালিকাভুক্ত হয়। বম্বে স্টক এক্সচেঞ্জ মারফৎ এই বন্ড জারির ফলে লগ্নিকারীদের আরও বেশি আকৃষ্ট করা সম্ভব হবে। ইতিমধ্যেই ২১টি বিনিয়োগকারীর পক্ষ থেকে ভারতীয় মুদ্রায় ৪৫০ কোটি টাকার নিলামপত্র নিগমের পক্ষ থেকে জারি করা হয়েছে। প্রত্যেকটি ১০ বছর মেয়াদী বন্ডের ক্ষেত্রে ৮.৫ শতাংশ হারে সুদের হার স্থির হয়েছে, যা কোভিডের সময় বন্ডের লগ্নিকারীদের কাছে অত্যন্ত আকর্ষণীয় হয়ে উঠবে বলে মনে করা হচ্ছে।
উত্তর প্রদেশে একটি শহরাঞ্চলীয় স্থানীয় কর্তৃপক্ষের মাধ্যমে স্টক এক্সচেঞ্জে এ ধরনের বন্ড জারির অত্যন্ত তাৎপর্য রয়েছে। বন্ড জারির মাধ্যমে শহরাঞ্চলীয় পরিকাঠামো ক্ষেত্রে কেবল বিনিয়োগের জন্য সম্পদ বন্ড হিসাবে ব্যবহার করা হচ্ছে না বরং এ ধরনের বন্ড জারি শহরাঞ্চলীয় স্থানীয় প্রশাসনগুলির সম্পূর্ণ আঙ্গিক পরিবর্তনেও এক মডেল হয়ে উঠছে।
প্রতিরক্ষামন্ত্রক
সাধারণতন্ত্র দিবসের কুচকাওয়াজে অংশগ্রহণকারী এনসিসি ক্যাডেটদের সঙ্গে প্রতিরক্ষা মন্ত্রী শ্রী রাজনাথ সিং – এর ভার্চ্যুয়াল পদ্ধতিতে মতবিনিময়
নয়াদিল্লি, ২২ জানুয়ারি, ২০২২
প্রতিরক্ষা মন্ত্রী শ্রী রাজনাথ সিং সাধারণতন্ত্র দিবসে অংশগ্রহণকারী জাতীয় সমর শিক্ষার্থী বাহিনী বা এনসিসি-র সদস্যদের সঙ্গে ভার্চ্যুয়াল পদ্ধতিতে মতবিনিময় করেছেন। তিনি এইসব যুবক-যুবতীর মধ্যে নেতৃত্বদানের ক্ষমতা, সৈনিক, শিল্পী ও বাদ্যবাদক হয়ে ওঠার দক্ষতা বিকাশের জন্য এনসিসি-র উদ্যোগের প্রশংসা করেন। শ্রী সিং জানান, প্রাক্তনীদের থেকে ক্যাডেটদের অনুপ্রাণিত হতে হবে - যাতে তাঁরা একতা, শৃঙ্খলা পরায়ণতা, সততা, সাহসিকতা ও সম্প্রীতির যে শিক্ষা এনসিসি থেকে পেয়েছেন, তা যথাযথভাবে কাজে লাগাতে পারেন।
এনসিসি-র সদস্যদের সাফল্যের পেছনে তাঁদের কঠোর পরিশ্রমের কথাও শ্রী সিং উল্লেখ করেন। তিনি বলেন, ছোটখাটো মনোমালিন্য এবং আঞ্চলিকতা, ধর্ম, জাতি, শ্রেণী বিভাজনের ঊর্ধ্বে উঠে উন্নয়নের নতুন প্রভাত রচনা করতে হবে। মন্ত্রী লিঙ্গ বৈষম্যের ঊর্ধ্বে উঠে সবাইকে কাজের আহ্বান জানান। ভারতীয় মূল্যবোধ, ঐতিহ্য এবং মানবিক দৃষ্টিকোণ থেকে সকলকে কাজ করতে হবে। এ প্রসঙ্গে স্বামী বিবেকানন্দের বাণীও তিনি উদ্ধৃত করেন।
কোভিড-১৯ এ সংক্রমিত শ্রী সিং ক্যাডেটদের সঙ্গে ভার্চ্যুয়াল পদ্ধতিতে মতবিনিময়ের সিদ্ধান্ত নেন। তিনি বলেন, এনসিসি-র প্রাক্তনী ও একজন শিক্ষক হিসাবে তিনি এই সংস্থার প্রতিটি অনুষ্ঠানে অংশগ্রহণ করেন। দিল্লি ক্যান্টনমেন্টে এনসিসি প্রেক্ষাগৃহে আয়োজিত এই অনুষ্ঠানে ‘শত শত নমন’ সঙ্গীতটি ক্যাডেটরা প্রতিরক্ষা মন্ত্রীর উদ্দেশে পরিবেশন করেন। অনুষ্ঠানে প্রতিরক্ষা মন্ত্রী পদক ও কমেন্ডেশন কার্ড বিজয়ীদের নাম ঘোষণা করা হয়। প্রতি বছর সাহসিকতা বা ব্যতিক্রমী পরিষেবা প্রদানকারী ক্যাডেটদের প্রতিরক্ষা মন্ত্রী পদক দেওয়া হয়। এ বছর এই পদক পাচ্ছেন দিল্লি ডিরেক্টরেটের ক্যাডেট দিব্যাংশী ও কর্ণাটক-গোয়া ডিরেক্টরেটের লেফট্যানেন্ট অক্ষয় দীপক রাও মান্ডলিক। প্রতিরক্ষা মন্ত্রী কমেন্ডেশন কার্ড পাবেন গুজরাট ডিরেক্টরেটের ক্যাপ্টেন ধীরজ সিং, মহারাষ্ট্র ডিরেক্টরেটের সোমেশ মনোজ সিনহা, উত্তর-পূর্বাঞ্চলের কে এইচ মনিতা সিংহ ও পশ্চিমবঙ্গ-সিকিম ডিরেক্টরেটের আদর্শ শর্মা।
CG/CB/SB
(Visitor Counter : 117
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৯ অক্টোবর, ২০২১
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১০৪.৮২ কোটি টিকার ডোজ দেওয়া হয়েছে
বর্তমানে আরোগ্যের হার ৯৮.১৯ শতাংশ
গত ২৪ ঘন্টায় ১৪,৩৪৮ জন নতুন করে আক্রান্ত হয়েছেন
গত ২৪ ঘন্টায় ১৩ হাজার ১৯৮ জন আরোগ্য হয়ে উঠেছেন, আরোগ্যের সংখ্যা মোট বেড়ে হয়েছে ৩ কোটি ৩৬ লক্ষ ২৭ হাজার ৬৩২
ভারতের সক্রিয় ভাবে করোনা আক্রান্তের সংখ্যা মোট আক্রান্তের চেয়ে ১ শতাংশের নিচে, বর্তমানে এই হার ০.৪৭ শতাংশ, যা ২০২০-র মার্চের পর সর্বনিম্ন
ভারতে বর্তমানে সক্রিয়ভাবে আক্রান্তের সংখ্যা ১,৬১,৩৩৪
সাপ্তাহিক ভিত্তিতে আক্রান্তের হার ১.১৮ শতাংশ যা গত ৩৫ দিন ধরে ২ শতাংশের নিচে
দৈনিক আক্রান্তের হার ১.১২ শতাংশ যা গত ২৫ দিন ধরে ২ শতাংশের নিচে
এ পর্যন্ত ৬০.৫৮ কোটি নমুনা পরীক্ষা করা হয়েছে
CG/ SB
(Visitor Counter : 93
অর্থমন্ত্রক
কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করতে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমণের আত্মনির্ভর ভারত অভিযানের তৃতীয় পর্বের উপস্থাপনা
নতুনদিল্লি, ১৫ মে, ২০২০
কেন্দ্রীয় অর্থ ও কর্পোরেট বিষয়কমন্ত্রী শ্রীমতী নির্মলা সীতারমণ কোভিড-১৯ এর বিরুদ্ধে যুদ্ধে দেশের অর্থনীতিকে সাহায্য করার জন্য এবং প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্নকে বাস্তবায়িত করতে আজ তৃতীয় পর্যায়ের কিছু পরিকল্পনার কথা জানান। এই বিষয়ে বিস্তারিত জানতে নীচের লিঙ্কে ক্লিক করুন।
https://static.pib.gov.in/WriteReadData/userfiles/Aatma%20Nirbhar%20Bharat%20Presentation%20Part-3%20Agriculture%2015-5-2020%20revised.pdf
(CG/CB
প্রধানমন্ত্রীরদপ্তর
প্রথম ভারত-মধ্য এশীয় শীর্ষ সম্মেলন
নয়াদিল্লি, ১৯ জানুয়ারি, ২০২২
প্রধানমন্ত্রী শ্রী নরেন্দ্র মোদী ২৭শে জানুয়ারি ভার্চ্যুয়াল পদ্ধতিতে ভারত-মধ্য এশীয় শীর্ষ সম্মেলনের সূচনা করবেন। কাজাখস্তান, কিরগিজ প্রজাতন্ত্র, তাজিকিস্তান, তুর্কমেনিস্থান ও উজবেকিস্তানের রাষ্ট্রপতিরা সম্মেলনে যোগ দেবেন। ভারত ও মধ্য এশিয়ার দেশগুলির নেতৃবৃন্দের এ ধরনের বৈঠক এই প্রথম।
প্রথম ভারত – মধ্য এশীয় শীর্ষ সম্মেলনে সংশ্লিষ্ট অঞ্চলের দেশগুলির সঙ্গে ভারতের ক্রমবর্ধমান যোগাযোগ প্রতিফলিত। এটি ভারতের ‘বর্ধিত প্রতিবেশী’ নীতির অঙ্গ। প্রধানমন্ত্রী ২০১৫ সালে মধ্য এশিয়ার দেশগুলিতে ঐতিহাসিক সফর করেন। পরবর্তীতে দ্বিপাক্ষিক ও বহুপাক্ষিক উচ্চস্তরীয় আলাপ-আলোচনা হয়।
তৃতীয় ভারত-মধ্য এশীয় আলোচনায় বিদেশ মন্ত্রীরা এই সম্মেলনের বিষয়ে পরিকল্পনা করেন। নতুন দিল্লিতে অনুষ্ঠিত ১৮-২০ ডিসেম্বর সেই আলোচনায় মধ্য এশিয়ার দেশগুলির সঙ্গে ভারতের সম্পর্ক আরও দৃঢ় করার বিষয়ে আলোচনা হয়। এর আগে ১০ই নভেম্বর নতুন দিল্লিতে আফগানিস্তানের উপর জাতীয় নিরাপত্তা আলোচনা অনুষ্ঠিত হয়েছে। সেই বৈঠকে মধ্য এশিয়ার দেশগুলির জাতীয় নিরাপত্তা পরিষদের সচিবদের মধ্যে আফগানিস্তান নিয়ে একটি অভিন্ন আঞ্চলিক নীতি গ্রহণ করার সিদ্ধান্ত নেওয়া হয়।
প্রথম ভারত-মধ্য এশীয় সম্মেলনে সংশ্লিষ্ট অঞ্চলের দেশগুলির সঙ্গে ভারতের সম্পর্ক যাতে নতুন উচ্চতায় পৌঁছায়, তার জন্য কি কি পদক্ষেপ নেওয়া যায় – তা নিয়ে আলোচনা হবে। বৈঠকে সংশ্লিষ্ট অঞ্চলের নিরাপত্তা পরিস্থিতি সহ আঞ্চলিক ও আন্তর্জাতিক স্বার্থ সংশ্লিষ্ট বিভিন্ন বিষয় নিয়ে মতবিনিময় হবে।
ভারত ও মধ্য এশিয়ার দেশগুলির মধ্যে সর্বাঙ্গীণ ও স্থায়ী সম্পর্কের জন্য এই সম্মেলন অত্যন্ত গুরুত্বপূর্ণ। সংশ্লিষ্ট দেশগুলির নেতৃবৃন্দের অংশগ্রহণের মাধ্যমে এটি প্রতিফলিত হবে।
CG/CB/SB
(
প্রতিরক্ষামন্ত্রক
ভারতীয় সেনাবাহিনী এবং ভারতের স্টেট ব্যাঙ্কের মধ্যে প্রতিরক্ষা দপ্তরের বেতনের প্যাকেজ সংক্রান্ত একটি সমঝোতা স্বাক্ষরিত হয়েছে
নয়াদিল্লি, ১২ জুলাই ২০১৮
২০১৮-র ১২ জুলাই ভারতীয় সেনা বাহিনী ও ভারতীয় স্টেট ব্যাঙ্কের মধ্যে প্রতিরক্ষা বিভাগের বেতনের প্যাকেজ সংক্রান্ত একটি সমঝোতা স্বাক্ষরিত হয়েছে। সেনাবাহিনীর মহানির্দেশক  লেঃজেঃ এস কে সাইনি এবং এসবিআই-এর চিফ জেনারেল ম্যানেজার  এই সমঝোতায় স্বাক্ষর করেন।
২০১১ সালে প্রথম এসবিআই এবং ভারতীয় সেনাবাহিনীর মধ্যে এই ধরণের সমঝোতাপত্র স্বাক্ষরিত হয়েছিল। ২০১৫ সালে এই সমঝোতাটি পুনর্নবীকরণ করা হয়েছিল। কর্মরত সেনাকর্মী, পেনশন প্রাপক ও তাঁদের পরিবারের চাহিদা মেটানোর লক্ষ্যে সমঝোতাটি সংশোধন করা হয়েছে। নতুন এই সমঝোতায় নিঃশুল্ক দুর্ঘটনা বিমার সুবিধা, স্থায়ীভাবে অঙ্গহানীর জন্য নিঃশুল্ক বিমার ব্যবস্থা এবং মৃত সৈনিক ও তাঁদের পরিবারের জন্য অন্যান্য দুর্ঘটনার সুবিধা দেওয়া হবে। এর ফলে, এসবিআই-এ যাঁদের অ্যাকাউন্ট রয়েছে, সেইসব কর্মরত ও অবসরপ্রাপ্ত সেনাকর্মীরা এই সুবিধা পাবেন। ২০১৯ সালের ৩রা জানুয়ারি পর্যন্ত এই সমঝোতাটি কার্যকর থাকবে এবং পরবর্তী সময়ে তা পর্যালোচনা/পুনর্নবীকরণ করার সংস্থানও রাখা হয়েছে।
CG/PB/SB…
(Visitor Counter : 39
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ৪ এপ্রিল, ২০২০
দেশে কোভিড-১৯এর মহামারীর মোকাবিলায় কেন্দ্র এবং বিভিন্ন রাজ্য ও কেন্দ্রশাসিত অঞ্চলগুলি নানা উদ্যোগ গ্রহণ করেছে। উচ্চপর্যায়ে এগুলি নিয়ে প্রতিনিয়ত পর্যালোচনা করা হচ্ছে।
চিকিৎসক, নার্স, স্বাস্থ্যকর্মীদের সঙ্গে পরিস্থিতি মোকাবিলায় ৯লক্ষ ৭০ হাজার আশা কর্মী, ১ লক্ষ আয়ুশ পেশাদার, এনসিসি ক্যাডেট, প্রাক্তন সেনাকর্মী, রেড ক্রশ সহ বিভিন্ন সংগঠনের স্বেচ্ছাসেবী কর্মী, স্থানীয় প্রশাসনের কর্মীরা কাঁধে কাঁধ মিলিয়ে কাজ করছেন। এরা ছাড়াও বেসরকারী ক্ষেত্রে কর্মরত এবং অবসরপ্রাপ্ত সরকারী হাসপাতাল ও সেনাবাহিনীর ৩১ হাজারের বেশি চিকিৎসকরাও কাজ করছেন।
বাড়িতে মাস্ক তৈরির জন্য স্বাস্থ্য ও পরিবার কল্যাণ মন্ত্রক নির্দেশিকা জারী করেছে। এ বিষয়ে বিশদ তথ্য পাওয়া যাবে
https://www.mohfw.gov.in/pdf/Advisory&ManualonuseofHomemadeProtectiveCoverforFace&Mouth.pdf ওয়েবসাইটটি থেকে।
এছাড়া স্বাস্থ্য মন্ত্রকের ওয়েবসাইট থেকে চিকিৎসা ব্যবস্থাপনা, ভেন্টিলেটর সাপোর্ট, সংক্রমণ প্রতিরোধ, পৃথক নজরদারী ব্যবস্থাপনার মত বিষয়ে ৩০ রকমের প্রশিক্ষণের মডিউল পাওয়া যাবে, এই ওয়েবসাইটটি হল https://www.mohfw.gov.in/.
এ পর্যন্ত পাওয়া তথ্যে দেখা গেছে যে সব বয়স্ক ব্যক্তির ডায়বেটিস, উচ্চ রক্তচাপ, কিডনি বা হৃদযন্ত্রের সমস্যা রয়েছে, তাঁরা এই ভাইরাসে আক্রান্ত হলে বেশি মারা যাচ্ছেন।
পর্যালোচনা করে দেখা গেছে আক্রান্তদের মধ্যে ৮.৬১% ০ থেকে ২০ বছর বয়সী। ৪১.৮৮% সংক্রমিতর বয়স ২১ থেকে ৪০ এর মধ্যে। ৩২.৮২%র বয়স ৪১ থেকে ৬০ বছর এবং ৬০ বছরের উপরে যারা রয়েছেন, সেই বয়সের লোকেদের মধ্যে এই ভাইরাসে আক্রান্ত হয়েছেন ১৬.৬৯%।
ইতিমধ্যে বিমানে ১১৯ টন রোগ প্রতিরোধের সরঞ্জাম নিয়ে যাওয়া হয়েছে। এ পর্যন্ত ২৯০২ জনের দেহে এই ভাইরাসের প্রমাণ মিলেছে। এঁদের মধ্যে ১০২৩ জন তবলিগি জামাতের সঙ্গে যুক্ত। তামিলনাডু, দিল্লি, অন্ধ্র প্রদেশ, অসম, জম্মু কাশ্মীর, রাজস্থান, তেলেঙ্গনা, আন্দামান ও নিকোবর, অরুণাচল প্রদেশ, হরিয়ানা, হিমাচল প্রদেশ, ঝাড়খন্ড, কর্ণাটক, কেরালা, মহারাষ্ট্র, উত্তরাখণ্ড ও উত্তর প্রদেশ- মোট ১৭টি রাজ্য থেকে এরা এসেছিলেন।
মন্ত্রক সূত্রে জানানো হয়েছে এই ভাইরাসের সংক্রমণের ফলে ৬৮ জন মারা গেছেন। ১৮৩ জন সুস্থ্ হয়ে বাড়ি ফিরেছেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in .-এই দুটি ই-মেলে যোগাযোগ করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এঅ্যা ফোন করা যাবে।
(CG/CB
স্বাস্থ্যওপরিবারকল্যাণমন্ত্রক
২০২০-২১ শিক্ষাবর্ষে এমবিবিএস/বিডিএস কোর্সে কেন্দ্রীয় পুল থেকে কোভিড যোদ্ধাদের সন্তানদের বাছাই করার অনুমতি দিল স্বাস্থ্য মন্ত্রক
নয়াদিল্লী, ১৯ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন জানিয়েছেন ২০২০-২১ শিক্ষাবর্ষে এমবিবিএস ও বিডিএস পাঠক্রমের জন্য কেন্দ্রীয় পুল থেকে কোভিড যোদ্ধাদের সন্তানদের বাছাই করা হবে। এরজন্য ‘ওয়ার্ডস অফ কোভিড ওয়ারিয়ার্স’- ক্যাটেগরি তৈরি করা হয়েছে।
কেন্দ্রীয় স্বাস্থ্য মন্ত্রী বলেছেন কোভিড সংক্রমিতদের চিকিৎসার জন্য কোভিড যোদ্ধারা যে মহান অবদান রেখেছেন তাকে স্বীকৃতি দিতে এই উদ্যোগ নেওয়া হয়েছে। এমবিবিএস আসনে কেন্দ্রীয় পুল থেকে বাছাই করার সময় কোভিড-১৯এ সংক্রমিতদের চিকিৎসা অথবা কোভিড-১৯ সংক্রান্ত কাজ করার সময় যারা প্রাণ হারিয়েছেন তাদের ছেলেমেয়েদের এই সুযোগ দেওয়া হবে। এই প্রসঙ্গে উল্লেখযোগ্য, কেন্দ্র কোভিড যোদ্ধাদের জন্য ৫০ লক্ষ টাকার বীমা প্যাকেজ আগেই ঘোষণা করেছিল।
২০২০-২১ শিক্ষাবর্ষে এমবিবিএস পাঠক্রমে ৫টি আসন এই কোভিড যোদ্ধাদের সন্তানদের জন্য সংরক্ষিত করা হয়েছে। ন্যাশনাল টেস্টিং এজেন্সি ২০২০ সালের নিট পরীক্ষায় প্রাপ্ত নম্বরের ভিত্তিতে, মেডিকেল কাউন্সিল কমিটি অনলাইনের মাধ্যমে আবেদন গ্রহণ করবে। তার ভিত্তিতে প্রার্থীদের বাছাই করা হবে।
সারওরসায়নমন্ত্রক
তরলীকৃত মেডিকেল অক্সিজেন এবং মেডিকেল অক্সিজেন সিলিন্ডারের দাম নিয়ন্ত্রণে এনপিপিএ কার্যকরী ভূমিকা পালন করছে
নয়াদিল্লি, ২৬ সেপ্টেম্বর, ২০২০
কোভিড-১৯ মহামারীর বর্তমান পরিস্থিতির জেরে দেশে মেডিকেল অক্সিজেনের চাহিদা ক্রমশই বেড়েছে। তাই, এর সহজলভ্যতা অত্যন্ত গুরুত্বপূর্ণ। রাজ্য ও কেন্দ্রশাসিত অঞ্চলগুলি বেশিরভাগই একে অন্যের ওপর মেডিকেল অক্সিজেনের সরবরাহের ক্ষেত্রে নির্ভরশীল। মেডিকেল অক্সিজেনের চাহিদা প্রায় চারগুণ বৃদ্ধি পেয়েছে। আগে প্রতিদিন ৭৫০ এমটি মেডিকেল অক্সিজেনের প্রয়োজন হত। এখন প্রতিদিন তা বেড়ে দাঁড়িয়েছে ২,৮০০ এমটি। এর ফলে, উৎপাদন এবং সরবরাহ শৃঙ্খলের মধ্যে প্রভাব পড়েছে। মেডিকেল অক্সিজেন উৎপাদন এবং ফিলার প্রস্তুতকারকরা মেডিকেল অক্সিজেনের দাম তিনগুণ পর্যন্ত বৃদ্ধি করেছে। তাই এবিষয়ে সরকারকে হস্তক্ষেপ করতে হয়েছে। এই মহামারী পরিস্থিতিতে মেডিকেল অক্সিজেনের নিরবচ্ছিন্ন সরবরাহে সরকার প্রতিশ্রুতিবদ্ধ। অক্সিজেন ইনহেলেশন -কে জাতীয় অত্যাবশ্যকীয় ওষুধের তালিকাভুক্ত করা হয়েছে। ন্যাশনাল ফার্মাসিউটিক্যাল প্রাইসিং অথরিটি  প্রতি কিউবিক মিটার মেডিকেল অক্সিজেনের দাম ১৭.৪৯ টাকা নির্ধারণ করেছে। তবে, তরলীকৃত মেডিকেল অক্সিজেনের দামের ওপর কোনও নিয়ন্ত্রণ না থাকায় উৎপাদক সংস্থাগুলি মেডিকেল অক্সিজেনের দাম বাড়িয়ে দিয়েছে। কোভিড-১৯ পরিস্থিতিতে মেডিকেল অক্সিজেনের ব্যবহার ১০ শতাংশ থেকে বেড়ে ৫০ শতাংশে পৌঁছেছে। কিন্তু, সেই তুলনায় সরবরাহ অপ্রতুল। এক্ষেত্রে সারা দেশে মেডিকেল অক্সিজেনের সহজলভ্যতা অত্যন্ত আবশ্যক।
অক্সিজেনের মূল্য নির্ধারণ সহ নানা সমস্যার সমাধানে ভারত সরকার দুটি বিশেষ ক্ষমতাসম্পন্ন গোষ্ঠী গঠন করেছে। ন্যায়সঙ্গত দামে অক্সিজেন সিলিন্ডার সরবরাহ নিশ্চিত করার জন্য এনপিপিএ কার্যকরী ভূমিকা গ্রহণ করেছে। কেন্দ্রীয় স্বাস্থ্য ও পরিবারকল্যাণ মন্ত্রক এই পরিস্থিতি মোকাবিলায় গত ২৩ সেপ্টেম্বর একটি বিজ্ঞপ্তিও জারি করেছে। মেডিকেল অক্সিজেন সিলিন্ডারের সহজলভ্যতা এবং তার মূল্য নিয়ন্ত্রণের জন্য প্রয়োজনীয় সকল পদক্ষেপ গ্রহণ করা হচ্ছে। গতকাল এ বিষয়ে এনপিপিএ জরুরি ভিত্তিতে একটি বৈঠকে বসে। তরলীকৃত মেডিকেল অক্সিজেনের দাম জিএসটি বাদ দিয়ে প্রতি কিউবিক মিটারে ১৫.২২ টাকা হারে উৎপাদনকারীদের তরফে বিক্রির জন্য নির্ধারিত করা হয়েছে। একইভাবে, মেডিকেল অক্সিজেন সিলিন্ডারের দাম জিএসটি বাদ দিয়ে প্রতি কিউবিক মিটারে ২৫.৭১ টাকা নির্ধারণ করা হয়েছে। তবে, রাজ্য সরকারগুলির চুক্তি অনুযায়ী নির্ধারিত দামে ক্রেতাদের সুবিধার্থে অক্সিজেন কিনতে পারবে। এর পাশাপাশি, দূরবর্তী এবং জেলার অভ্যন্তরে উপভোক্তাদের প্রয়োজনীয় অক্সিজেন সিলিন্ডার সরবরাহ সুনিশ্চিত করতে হবে।
CG/SS/DM
(Visitor Counter : 1375
রেলমন্ত্রক
বেলগাছিয়া রেল অডিটোরিয়ামে ভ্রাম্যমান টিকাকরণ কেন্দ্র
কলকাতা, ২০ জুলাই, ২০২১
মেট্রো রেল কর্তৃপক্ষ তার সমস্ত কর্মচারী এবং তাঁদের পরিবারের অন্যান্য সদস্যদের কোভিড মহামারীর প্রেক্ষিতে দ্রুত টিকাকরণের উদ্যোগ নিয়েছে। এর অঙ্গ হিসেবে বেলগাছিয়া রেল অডিটোরিয়ামে মেট্রো রেলের স্বাস্থ্য পরিষেবা বিভাগ একটি ভ্রাম্যমান টিকাকরণ শিবিরের আয়োজন করে। এই শিবিরে ১৭ জন কর্মী, ৮৯ জন রেলের সুবিধাপ্রাপ্ত নাগরিক এবং ৩ জন চুক্তিভিত্তিক কর্মী টিকা নিয়েছেন। মেট্রো রেলের জেনারেল ম্যানেজার শ্রী মনোজ জোশী এই শিবির আয়োজন করায় সন্তোষ প্রকাশ করেছেন। তিনি সংশ্লিষ্ট সকলকে দ্রুত টিকা নেওয়ার পরামর্শ দিয়েছেন।
CG/CB/NS
(Visitor Counter : 34